Nepál

Nepál, dlhý tvar Nepálska federatívna demokratická republika (podrobnosti o názvoch pozri nižšie), je štát v južnej Ázii.

Na severe má spoločnú hranicu s Čínou () a na juhu s Indiou (). Hlavná činnosť obyvateľstva je poľnohospodárstvo, kde prevláda pestovanie ryže, pšenice, kukurice, juty a ovocia. Chovajú sa ovce, kozy, byvoly, hovädzí dobytok a jaky, no značný príjem má krajina z cestovného ruchu. V roku 1923 získala krajina nezávislosť, dovtedy bola pod britským dohľadom.

 Názov 
 Krátky tvar 
Slovenský názov tohto štátu je NepálNepál. Pravidlá slovenského pravopisu 2013Malý atlas sveta - 1. slovenské príručné vydanie. Slov. správa geodézie a kartografie. Praha. 1960. S. 106NIKOLAU, S. et al. Učebnica zemepisu pre vyššie triedy stredných škôl a I. a II. ročník učiteľských ústavov. Praha: Profesorské nakladateľstvo a kníhkupectvo, 1927, S. 55. Do 50. rokov 20. stor. sa v slovenčine vyskytovali aj tvary NepalNepal. Slovenský náučný slovník III. 1932. S. 18DEJMEK, P. et al. Okolo sveta: zemepis pre III. triedu meštianskych škôl. Praha: Štátne nakladateľstvo, 1931, S. 27, NépálALEKSANDROV, B. A. et al. Dnešný Tibet. Bratislava: Tatran, 1951, S. 9Népál, osamelá zem medzi Himalájami a džunglou Terai. Slovenský denník. č 16, 1933, S. 4 či Nípál (resp. NipálMalý Ottův slovník náučný dvoudílný - Příruční kniha obecných vĕdomostí s mnohými vyobrazeními v textu a zvláštními přílohami, L-Ž. Praha: J. Otto, 1906, S. 284).

Súčasná nepálska podoba krátkeho názvu štátu je नेपाल.UNGEGN list of country names 2011  Transliterácia tohto slova je Nepál alebo Nepála, transkripcia je Nepál alebo Népál. Výslovnosť tohto slova je [népál], pričom "é" je polodlhé až dlhé.

 Dlhý tvar 
Od roku 2008 dlhý tvar názvu znie Nepálska federatívna demokratická republika. V rokoch 20072008 dlhý tvar znel Nepálsky štát. Do roku 2007 dlhý tvar znel Nepálske kráľovstvo.HAJČÍKOVÁ, M. et al Slovenské vžité názvy štátov a závislých území. Bratislava: Úrad geodézie, kartografie a katastra Slovenskej republiky, 2000, S. 43 

Niekedy (v minulosti a/alebo dnes) sa však dlhý tvar štátu uvádza ako zhodný s krátkym tvarom, t. j. Nepál.

 Reliéf 
Krajinou sa tiahnu Himaláje. Veľké Himaláje tvoria severnú hranicu štátu. V ich hradbe 6 000 vysokých štítov leží aj najvyšší vrch krajiny Mount Everest (Sagarmatha, ). Smerom na juh rozčleňujú 4 000, potom  vysoké pásma pohorí úrodné nepálske údolia a panvy. Na juhu sú nížiny zvané teraie (Tarái), ktoré pokrývajú močiarmi a vysokotrávnatými savanami spestrené tropické džungle.

 Dejiny 
Krátky čas patril Nepál pod anglickú správu. Úplnú nezávislosť získal v roku 1923. Dňa 28. mája 2008 Ústavná rada odhlasovala zrušenie 240-ročnej monarchie a vyhlásila sekulárnu republiku. Dňa 19. júla 2008 sa v krajine uskutočnili historicky prvé prezidentské voľby.

 Podnebie 
Typické monzúnové klimatické podmienky s dvoma základnými ročnými obdobiami. Sucho prevláda od októbra do mája a monzúny od júla do septembra. Teploty v hlavnom meste Káthmandu v letných mesiacoch bežne dosahujú 30 °C  a zriedkavo klesnú pod 10 °C. Sneh je v doline Kátmandú veľmi zriedkavý. Nepál leží o  južnejšie ako Alpy a z tohto dôvodu sa snehová pokrývka nachádza v oveľa vyšších výškach než je to bežné v Európe.

 Hospodárstvo 
Nepál je jednou z najchudobnejších a najmenej rozvinutých krajín sveta; až polovica obyvateľstva žije pod hranicou chudoby. Prerozdelenie bohatstva medzi obyvateľstvo je v súlade s prerozdeľovaním v mnohých rozvinutých a rozvojových krajinách : najbohatších 10 % domácností kontroluje 39,1 % národného bohatstva a najchudobnejších 10 % vlastní iba 2,6 %.

Nepálsky trh práce s 10 mil. pracovníkmi trpí vážnym nedostatkom vzdelanej kvalifikovanej pracovnej sily. Poľnohospodárstvo zamestnáva 81 % pracovnej sily, služby 16 % a manofaktúry / remeslá 3 %. Poľnohospodárstvo dorába – hlavne v oblasti Terrai hraničiacej s Indiou – ryžu, kukuricu, obilie, cukrovú trstinu, koreninovú zeleninu, mlieko a mäso vodných byvolov. Priemysel spracováva hlavne poľnohospodárske výrobky, vrátane juty, cukrovej trstiny, tabaku a zrna. Pestrá krajina a stará, exotická kultúra Nepálu predstavuje významný turistický potenciál, ale rast tohto odvetvia hospodárstva bol spomalený poslednými politickými udalosťami. Miera nezamestnanosti dosahuje polovicu obyvateľstva v produktívnom veku. Takže veľa Nepálcov hľadá prácu v Indii, krajinách Perzského zálivu a Malajzie, ktoré sú novými zdrojmi práce. Chudoba je akútna. Nepál dostáva US$50 mil ročne cez Gurka vojakov slúžiacich v Indickej armáde a Britskej armáde a sú vysoko oceňovaní za svoje majstrovstvo a chrabrosť. Celková úhrada zo zahraničia dosahuje 1 mld dolárov, vrátane peňazí z Arábie a Malajzie, ktoré spolu zamestnávajú 200 tisíc Nepálcov.

Nepálsky HDP bol v roku 2005 odhadovaný na niečo vyše 37 mld. USD (podľa Parity kúpnej sily), čo ho zaraďuje na 83. miesto na svete. Príjem na obyvateľa predstavoval okolo 1 402 dolárov, a tak sa zaradil na 163 miesto. Nepálsky vývoz predstavujú hlavne koberce, odevy, kožený tovar, jutové výrobky a zrno celkovo za 568 mil. USD. Dovážajú sa hlavne zlato, stroje a zariadenia, petrolejové výrobky a hnojivá celkovo za 1 419 mld. USD India (48,8 %), USA (22,3 %), a Nemecko (8,5 %) sú hlavnými obchodnými partnermi. Nepál dováža hlavne z Indie (43 %), Spojených arabských emirátov (10 %), Číny (10 %), Saudskej Arábie (4,4 %), a Singapuru (4 %).

 Administratívne členenie 
náhľad|Administratívne členenie Nepálu od 20. septembra 2015
Od 20. septembra 2015 sa Nepál delí na 7 provincií a 75 okresov.

Do roku 2015 sa Nepál delil na 14 administratívnych zón (अञ्चल; prekladané aj ako oblasti), ktoré boli ďalej rozdelené na 75 okresov (जिल्ला).

 Galéria 

 Referencie 

 Iné projekty 

 Externé odkazy 
 nepalvista.com (informácie)  
 visitnepal.com (turistika) 
 info-nepal.com (informácie) 
 nepal.com (základné informácie) 
 welcomenepal.com (turistika)  
 nepalhmg.gov.np (vládny portál)  


Kategória:Zaniknuté kráľovstvá
Kategória:Členovia OSN
Kategória:Južná Ázia
Kategória:Štáty v Ázii